12/04/2019 | Administración LocalMunicipal
Betanzos
Convocatoria e bases reguladoras das axudas á rehabilitación de edificios e vivendas no ámbito da área de rehabilitación do casco histórico de Betanzos e a súa zona de protección -barrio da Ribeira- e barrios de Nosa Señora do Camiño e da Magdalena

“CONVOCATORIA E BASES REGULADORAS DAS AXUDAS Á REHABILITACIÓN DE EDIFICIOS E VIVENDAS NO ÁMBITO DA ÁREA DE REHABILITACIÓN DO CASCO HISTÓRICO DE BETANZOS E A SUA ZONA DE PROTECCIÓN-BARRIO DA RIBEIRA-, E BARRIOS DE NOSA SEÑORA DO CAMIÑO E DA MAGDALENA BDNS (Identificador): 449050 Por Decreto da Alcaldía n.º 589/2019 do 05/04/2019, aprobáronse as bases e a convocatoria de subvencións de actuacións de rehabilitación na ARI de Betanzos-Fase 11.ª. O prazo de presentación de solicitudes será de 2 meses contados dende o día seguinte ó da publicación do extracto desta convocatoria no Boletín Oficial da Provincia da Coruña. “CONVOCATORIA E BASES REGULADORAS DAS AXUDAS Á REHABILITACIÓN DE EDIFICIOS E VIVENDAS NO ÁMBITO DA ÁREA DE REHABILITACIÓN DO CASCO HISTÓRICO DE BETANZOS E A SUA ZONA DE PROTECCIÓN-BARRIO DA RIBEIRA-, E BARRIOS DE NOSA SEÑORA DO CAMIÑO E DA MAGDALENA EXPOSICIÓN DE MOTIVOS O Concello de Betanzos conta cunha área de rehabilitación declarada, concretamente a ÁREA DE REHABILITACIÓN INTEGRAL DO CASCO HISTÓRICO DE BETANZOS E A SUA ZONA DE PROTECCIÓN-BARRIO DA RIBEIRA-, E BARRIOS DE NOSA SEÑORA DO CAMIÑO E DA MAGDALENA, declarada con data 24.10.2002. A declaración deste ámbito é unha peza básica para a recuperación e rexeneración do tecido residencial mediante a realización conxunta das obras de rehabilitación de edificios e vivendas e a reurbanización do espazo público. A declaración dun ámbito como área de rehabilitación integral permite afrontar a rehabilitación con axudas públicas, téntase estimular a rehabilitación dos barrios históricos ou degradados, tanto na súa dimensión física como na súa necesaria revitalización social, económica e cultural. As axudas económicas previstas veñen a completar o labor xa iniciado en anos anteriores mediante actuacións na Área de Rehabilitación Integral que desenvolve na actualidade a súa 11.ª Fase. Preténdese continuar a recuperación do tecido residencial no Conxunto Histórico e dos Barrios da Madalena e de Nosa Señora, promovendo a cultura da rehabilitación e o mantemento dos oficios tradicionais. Para o desenvolvemento do acordo asinado o 26.10.2018 entre a Administración do Estado, a Xunta de Galicia e o Concello de Betanzos no marco do Real Decreto 106/2018, do 9 de marzo, polo que se regula o Plan Estatal de vivenda 2018-2021 (BOE núm.61, do 10.03.2018), resulta necesario establecer unhas bases reguladoras das actuacións e das axudas que determinen un procedemento de distribución dos recursos en base aos principios de obxectividade, concorrencia e publicidade. Seguindo as pautas da Lei 38/2003, do 17 de novembro, Xeral de subvencións, Lei 9/2007, do 13 de xuño, de Subvencións de Galicia, Regulamento da Lei Xeral de subvencións aprobado polo Real Decreto 887/2006, do 21 de xullo, para a xestión das axudas anunciadas dítanse as seguintes bases reguladoras e convocatoria que determinan un procedemento de distribución dos recursos que asegure os principios de obxectividade, concorrencia e publicidade e garanta a transparencia das actuacións administrativas, tendo como principios básicos os previstos no RD 106/2018, do 9 de marzo, e na Resolución do 17 de agosto de 2018 pola que se establecen as bases reguladoras das axudas previstas no Programa de fomento da rexeneración e renovación urbana e rural do Plan estatal de vivenda 2018-2021 (DOG núm.156, do 17.08.2018), con comunicación á Xunta de Galicia das persoas solicitantes finalistas das axudas. Faise polo tanto necesario, a aprobación dunhas bases reguladoras e convocatoria das axudas á rehabilitación de edificios e vivendas na Área de rehabilitación integral declarada no concello, acordes ao actual marco normativo, en función da competencia deste Concello en materia de conservación e rehabilitación da edificación, consonte ao art.25 da Lei 7/1985, reguladora das bases do réxime local. Artigo 1.–Obxecto. As presentes bases e convocatoria teñen por obxecto regular a concesión das subvencións destinadas a financiar gastos derivados das actuacións de rehabilitación de edificios e vivendas situados na Área de Rehabilitación Integral declarada no Concello de Betanzos, en relación aos Acordos asinados entre a Administración do Estado, a Xunta de Galicia e o Concello de Betanzos, no marco do Plan Estatal de Vivenda 2018-2021. Principalmente estas bases definen: – As actuacións e obras que poden ser obxecto de axudas económicas, a cargo dos fondos públicos comprometidos no acordo. – As persoas que poden ser beneficiarias das axudas económicas. – As condicións xerais que deben cumprir os beneficiarios e os inmóbeis. – Os procedementos de xestión e tramitación. Para todo o non previsto nas presentes bases será de aplicación o previsto na Lei 38/2003, do de 17 de novembro, Xeral de subvencións, Lei 9/2007, do 13 de xuño, de Subvencións de Galicia, Regulamento da Lei Xeral de subvencións aprobado polo Real decreto 887/2006, do 21 de xullo, Ordenanza municipal reguladora das axudas á rehabilitación de viviendas e demais normativa de aplicación. Artigo 2.–Principios xerais e normativa de aplicación. A xestión das subvencións reguladas nesta ordenanza realizarase dacordo cos principios de publicidade, transparencia, concorrencia, obxectividade, igualdade e non discriminación, así como de eficacia no cumprimento dos obxectivos fixados e de eficiencia na asignación e utilización dos recursos públicos e rexerase polas seguintes normas: 1. Lei 9/2007, do 13 de xuño, de subvencións de Galicia.2. Pola Lei 38/2003 xeral de subvencións e polo R. D. 887/2006, do 21 de xullo, polo que se aproba o Regulamento da Lei Xeral de Subvencións e normas concordantes.3. Pola Lei 39/2015, do 1 de outubro, de Procedemento Administrativo Común das Administracións Públicas.4. Pola Lei 40/2015, do 1 de outubro, de Réxime Xurídico do Sector Público.5. Polo Real Decreto 106/2018, do 9 de marzo, polo que se regula o Plan Estatal de vivenda 2018-2021 (BOE núm.61, do 10.03.2018). 6. A Resolución de 31 de xullo de 2018, de la secretaría General de Vivienda, por la que se publica el Convenio con la Comunidad Autónoma de Galicia, para la ejecución del Plan Estatal de Vivienda 2018-2021 (BOE n.º 198, do 16 de agosto de 2018). 7. Resolución do 3 de agosto de 2018 pola que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018-2021, se abre o prazo de presentación de solicitudes e se establecen as bases reguladoras das axudas previstas para este programa (DOG n.º 156, do 17 de agosto de 2018). 8. Pola Lei 8/2012, de 29 de xuño, de vivenda de Galicia.9. Ordenanza municipal reguladora das axudas á rehabilitación de vivendas, publicada no Bop da Coruña do 12 de novembro de 2003. Artigo 3.–Carácter das axudas. As axudas previstas nestas Normas terán o carácter de subvención a fondo perdido e serán outorgadas polo procedemento de concorrencia competitiva con convocatoria aberta, e poderán acollerse a elas calquera das actuacións consignadas no artigo 5.º destas bases. As subvencións concederanse no eido dos acordos das Comisións Bilaterais correspondentes asinados entre o Concello de Betanzos, a Consellería de Medio ambiente, Territorio e Vivenda e o Ministerio de Fomento, cun investimento constituído polas achegas dos referidos Ministerio, Consellería e dos promotores particulares, para a realización das actuacións cualificadas, ou dos acordos que no sucesivo se aproben. As axudas serán concedidas tendo en conta os informes técnicos emitidos pola Oficina de Rehabilitación do Concello de Betanzos, e segundo o determinado pola Comisión de Valoración. Artigo 4.–Ámbito territorial. O ámbito territorial desta ordenanza é a Área de Rehabilitación do Casco Histórico de Betanzos e a súa Zona de Protección –Barrio da Ribeira–, e Barrios de Nosa Señora do Camiño e da Magdalena, declarada Área de Rehabilitación por Acordo do Conselleiro de Política Territorial, Obras Públicas e Vivenda do 24 de outubro de 2002, sen prexuízo de que o devandito ámbito poida ser modificado ou ampliado logo da aprobación polo procedemento legalmente establecido. No Anexo 2 a estas Bases e Convocatoria inclúense a cartografía coa delimitación do ámbito territorial. Artigo 5.–Tipos de actuación subvencionables. As disposicións destas bases serán de aplicación ás seguintes actuacións: a) Rehabilitación: – a.1. A execución de obras e/ou traballos de mantemento e intervención nas vivendas unifamiliares e nos edificios, mesmo no interior das vivendas, instalacións fixas, equipamento propio e elementos comúns, co fin de adecualos aos estándares previstos pola normativa vixente. – a.2. As actuacións que fomenten a mellora da eficiencia enerxética e sustentabilidade en vivendas. – a.3. As actuacións que fomenten la conservación, a mellora da seguridade de utilización e da accesibilidade en vivendas. Esto inclúe a rehabilitación de vivendas e actuacións para o acaecemento das condicións de habitabilidade, de seguridade, accesibilidade e eficiencia enerxética das vivendas en edificios residenciais. As actuacións poderán contribuír á mellora das condicións de habitabilidade, e as relativas á accesibilidade para persoas con mobilidade reducida, distribución interior, instalacións de auga, electricidade, ventilación, iluminación natural e aireación, illamento térmico, servizos hixiénicos e instalación doutros servizos de carácter xeral. Poderanse levar a cabo actuacións nos elementos comúns das edificacións para mellora da seguridade, estanquidade, accesibilidade, eficiencia enerxética e emprego de enerxías renovábeis, así como de conservación dos elementos que demandasen os valores histórico-artísticos, arquitectónicos e/ou ambientais. Dentro destas actuacións entenderanse ademais incluídas: – A instalación de ascensores. – As instalacións para a detección e prevención de incendios e habilitación de vías de evacuación. – O acaecemento de accesos e circulación para uso de persoas con mobilidade reducida. – Reforzos estruturais, rehabilitación de elementos singulares da edificación. b) Renovación: as obras de demolición de edificios e de vivendas e as obras de construción de edificios de vivendas e vivendas de nova construción. Os novos edificios e vivendas deberán ter unha cualificación enerxética mínima B e cumprir, en todo caso, coas esixencias do Código Técnico da edificación. As actuacións adoptarán os criterios e materiais de conformidade ó establecido no Plan Especial de Protección e Ordenación do Casco Histórico ( PEPOCH) do ano 1992 e noTexto Refundido das Normas Subsidiarias de Planeamiento Urbanístico do Concello de Betanzos, aprobadas definitivamente o 28 de novembro de 1996 ( BOP n.º 19 de 24/01/1997), ou Normativa que as substitúa. Artigo 6.–Conformidade co planeamento.1.–Os inmóbeis e os usos para os que se soliciten as axudas deberán ser conformes coas determinacións da Normativa aplicable en cada momento.2.–Será imprescindible para actuar neles dispoñer de licenza municipal ou, no seu caso, someterse ao réxime de intervención municipal de comunicación previa, así como das restantes autorizacións e informes sectoriais preceptivos. Asemade, as obras que precisen de certificado final de obra, unha vez rematadas, deberán de acadar a preceptiva licenza de primeira ocupación.3.–Poderán concederse axudas para edificios e elementos fora de ordenación / disconformidade co planeamento, para as actuacións permitidas pola normativa urbanística vixente en cada momento. Artigo 7.–Condicións dos inmóbeis.1.–Para obter a parte de subvención estatal as edificacións terán uso residencial vivenda, e para optar á parte de subvención autonómica, ademáis de ter ese uso residencial vivenda deberán destinarse a a domicilio habitual e permanente da persoa promotora ou da persoa arrendataria, no suposto de que se destinen ao alugamento, por un prazo non inferior a 5 anos, de conformidade co artigo 7.º do Decreto 18/2014, do 13 de febreiro, e o artigo 31.4 da Lei 38/2003, do 17 de novembro. Este prazo computarase dende a data de notificación da cualificación definitiva, cando se trate de uso propio, ou desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión ou pagamento da axuda. O incumprimento desta condición ou o cambio de uso, determinará a obriga de devolver o importe das subvencións recibidas cos xuros correspondentes ao período transcorrido entre o libramento da subvención e a data de devolución.2.–Non se protexerán actuacións en edificios que carezan de seguridade estrutural e construtiva, de subministración eléctrica e/ou de acaída funcionalidade da rede de saneamento e de rede de auga, agás que as obras inclúan as necesarias para a consecución das condicións sinaladas.3.–As actuacións en vivendas deberán atender prioritariamente á mellora das condicións de habitabilidade relativas a distribución interior, instalacións de auga, electricidade, ventilación, iluminación natural e aireación, illamento térmico, servizos hixiénicos e instalacións doutros servizos de carácter xeral, así como tamén as de accesibilidade, seguridade e eficiencia enerxética. Non se protexerán obras de moblaxe e acabados cuxa finalidade sexa puramente decorativa, como tampouco electrodomésticos. En todo caso, as vivendas deberán localizarse en edificios que reúnan as condicións sinaladas no punto anterior.4.–Non se subvencionarán obras ou partidas de obras iniciadas con anterioridade ó 1 de xaneiro de 2018. As obras poderán estar iniciadas pero non rematadas no momento de presentación da solicitude.5.–Os inmóbeis deberán ter unha antigüidade maior de 10 anos, agás cando se trate de adaptacións para uso de persoas con mobilidade reducida ou cando as obras sexan necesarias para adaptar as instalacións á normativa técnica aplicábel. Artigo 8.–Beneficiarios/as.1.–Poderá ser beneficiario destas axudas as persoas usuarias legais, como propietarios/as, comunidades de propietarios, as agrupacións de comunidades de propietarios, os consorcios e entes asociativos de xestión, arrendatarios/as ou titulares dalgún dereito de uso, cando as vivendas constitúen o seu domicilio habitual e permanente.2.–Cando a execución da actuación corresponda a varias persoas beneficiarias, a axuda distribuirase en proporción ao custo asumidos por cada unha delas.3.–As persoas e as entidades beneficiarias das axudas deberán reunir os requisitos establecidos no artigo 7.2 do Real decreto 106/2018, do 9 de marzo (PEV). Cando algún dos membros da comunidade ou da agrupación de comunidades de persoas propietarias incorra nunha ou varias das prohibicións establecidas no artigo 13.2 da Lei 38/2003, do 17 de novembro, non se atribuirá á dita propietaria a parte proporcional que lle correspondería da axuda recibida, que se prorrateará entre os restantes membros da comunidade ou agrupación.4.–Non poderán obter a condición de persoas ou entidades beneficiarias aquelas en que concorra algunha das circunstancias previstas nos artigos 13.º da Lei 38/2003, do 17 de decembro, e 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa ou á entidade solicitante.5.–As vivendas con axudas autonómicas á rehabilitación deberán destinarse a domicilio habitual e permanente do/a seu/súa propietario/a, ou ao arrendamento polo menos durante 5 anos. Este prazo computarase dende a data de notificación da cualificación definitiva, cando se trate de uso propio, ou dende a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión ou pagamento da axuda. Artigo 9.–Contía das axudas ou forma de determinala. As contías das axudas (tanto da estatal como da galega) terán dous límites, por unha banda a porcentaxe do custo subvencionable da actuación (40% ou 75% según o caso para a parte de axuda estatal e 10% por parte da axuda autonómica) e por outra un importe máximo por vivenda según o tipo de actuación, sendo a subvención a menor das cantidades. Subvencións estatais 1.–A contía máxima das axudas estatais contidas no Plan estatal 2018-2021 non poderá exceder de forma individualizada, o 40% do custo subvencionable da actuación. Esta porcentaxe máxima poderá ser do 75 %, se os ingresos da unidade de convivencia da persoa propietaria ou arrendataria, promotora da actuación e residente na vivenda ou edificio son inferiores a tres veces o IPREM. Esta mesma porcentaxe aplicarase cando se acometan actuacións para a mellora da accesibilidade e se acredite na unidade de convivencia da persoa/s propietaria/s ou arrendataria/s, promotora/s da actuación e residente na vivenda ou edificio, que existen persoas con discapacidade ou maiores de 65 anos.2.–A contía máxima non poderá superar os seguintes importes máximos por vivenda segundo o tipo de actuación: a) Ata 8.000 € por cada vivenda que se rehabilite, sexa unifamiliar ou en edificio de tipoloxía residencial colectiva para obras de conservación, a mellora da seguridade de utilización e accesibilidade e para mantemento e intervención co fin de adecualos aos estándares previstos pola normativa vixente(art 5.º-a.3 y a.1. desta convocatoria e artigos 51.º e 43.º do PEV). b) Ata 12.000 € por cada vivenda que se rehabilite se é unifamiliar, ou ata 8.000 € en vivendas en edificio de tipoloxía residencial colectiva, ambas cantidades para obras de eficiencia enerxética con reducción de demanda enerxética (art 5.º-a.2. desta convocatoria e artigo 36.º do PEV) A axuda para este tipo de actuación estará condicionada a que se acaden os obxectivos de redución de demanda enerxética establecidos no artigo 36 do Real Decreto 106/2018, do 9 de marzo (reducción do 25%). Se é o caso incrementarase a contía por vivenda con 120 € por cada metro cadrado de superficie construída de local comercial ou outros usos. É unha cantidade adiccional por vivenda que incrementa o límite de catidade unitaria de subvención por vivenda. Ademais, poderá incrementarse en 1.000 € por vivenda e 10 € por cada metro cadrado de superficie construída de uso comercial ou outros usos ata alcanzar os 130 € por cada metro cadrado, nos edificios e vivendas declaradas ben de interese cultural (BIC), catalogados ou que conten cunha protección integral no instrumento de ordenación urbanística correspondente (a cuantía adiccional poderase aplicar cando a vivenda ou edificio este nun dos 3 casos que se indican). Para poder computar a contía establecida por cada metro cadrado de uso comercial ou outros usos será necesario que os predios correspondentes participen nos custos de execución da actuación. Estas axudas solicitaranse, xestionaranse e resolveranse por vivenda ou, se é o caso, conxuntamente para todo o edificio, sen prexuízo da súa posterior repartición e repercusión proporcional e destinaranse integramente ao pagamento das cotas correspondentes ás actuacións subvencionables, unha vez repercutidas proporcionalmente. c) Ata 30.000 € por cada vivenda construída en substitución doutra previamente demolida. Os novos edificios e vivendas deberán tener una calificación energética mínima B, e cumplir en todo caso coas exigencias del Código Técnico da Edificación. Subvencións autonómicas A subvención autonómica somentes poderá recibirse se a vivenda constitúe ou vai constituír domicilio habitual e permanente do/a seu/súa propietario/a, ou adicarse ao arrendamento polo menos durante 5 anos (según artigo 8.º). O IGVS, con cargo aos seus orzamentos, subvencionará as actuacións nas ARI declaradas coa contía máxima seguinte: – Ata 4.000 € por vivenda obxecto da actuación de rehabilitación, sen que a subvención poida exceder o 10 % do orzamento protexido de rehabilitación da vivenda ou do edificio. A subvención total poderá ser a suma de ambas subvencións, a estatal e a autonómica, ou só unha delas e sen perxuicio de que o Concello poida convocar axudas propias para a Rehabilitación edificatoria na zona ARI de ser o caso. Artigo 10.–Orzamento protexible.1.–Orzamento protexible será o resultante de aplicar os prezos unitarios da Base de datos da Construción de Galicia ao orzamento presentado. Excluiranse mobiliario e elementos decorativos, entendéndose como mobiliario os electrodomésticos.2.–As actuacións protexibles incluirán, para os efectos da determinación do custo total das obras, os honorarios dos profesionais que interveñan, os informes técnicos e certificados necesarios, os gastos derivados da tramitación administrativa e calquera outro derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos.3.–O custo subvencionable das obras, incluíndo os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios sinalados no punto anterior non poderán superar os custos medios do mercado que correspondan a tales actuacións, os cales se determinarán de conformidade coa última edición publicada da Base de prezos da construcción de Galicia.4.–Non se establece contía mínima para o orzamento protexible. Artigo 11.–Requisitos xerais das actuacións. Requisitos xerais das actuacións: 1.–Todas as actuacións deberán dispor de licenza municipal ou, se é o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas.2.–As actuacións deberán axustarse ao proxecto técnico ou á memoria elaborada para a súa execución, na que se faga constar a descrición de todas as obras a executar.3.–As actuacións non poderán estar iniciadas con anterioridade o 1 de xaneiro de 2018. As obras poderán estar iniciadas pero non rematadas no momento de presentación da solicitude. O prazo máximo de execución da actuación virá determinado na resolución de cualificación provisional das obras.4.–O custo de todas as actuacións subvencionables incluirá tamén os honorarios dos profesionais que interveñan, o custo de redacción do proxectos, direccións técnicas ou facultativas, os informes técnicos e certificados necesarios, os gastos derivados da tramitación administrativa e calquera outro gasto similar, derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos.6.–O custo subvencionable das obras, incluíndo os honorarios dos profesionais que interveñan, o custo de redacción do proxecto, direccións técnicas ou facultativas, os informes técnicos e certificados necesarios sinalados no punto anterior non poderán superar os custos medios do mercado que correspondan a tales actuacións, os cales se determinarán de conformidade coa última edición publicada da Base de prezos da Construción de Galicia. Artigo 12.–Obrigas das persoas ou entidades beneficiarias. Ademais das recollidas no artigo 13.º da Lei 38/2003, do 17 de decembro, e no artigo 11.º da Lei 9/2007, do 13 de xuño, as persoas ou entidades beneficiarias terán as seguintes obrigas: – Realizar a totalidade das actuacións de rehabilitación para as que se concedeu a axuda, de conformidade coa resolución de cualificación provisional. As persoas beneficiarias destinarán o importe íntegro da axuda ao pagamento das correspondentes actuacións. Cando se trate de comunidades de persoas propietarias, esta regra resultará igualmente de aplicación, con independencia de que, tanto o seu importe, como o custo das obras, deba repercutirse nas persoas propietarias e, se é o caso, nos locais comerciais ou predios doutros usos compatibles, de conformidade coas regras previstas na lexislación de propiedade horizontal. – Se se opta a parte de subvención autonómica, destinar a vivenda a domicilio habitual e permanente da persoa promotora ou da persoa arrendataria, no suposto de que se destinen ao alugamento, por un prazo non inferior a 5 anos, de conformidade co artigo 7.º do Decreto 18/2014, do 13 de febreiro, e o artigo 31.º.4 da Lei 38/2003, do 17 de novembro. Este prazo computarase desde a data de notificación da cualificación definitiva, cando se trate de uso propio, ou desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión ou pagamento da axuda, segundo establezan as bases reguladoras e convocatoria aprobadas polo concello. – Comunicar ao concello calquera modificación das condicións que motivaron o recoñecemento da subvención que poida determinar a perda sobrevida do dereito á axuda. – Someterse ás actuacións de comprobación e inspección que o concello e/ou o IGVS considere pertinentes durante a vixencia da subvención. – Facilitar toda a información que lle sexa requirida pola Intervención Xeral da Comunidade Autónoma de Galicia, polo Tribunal de Contas e polo Consello de Contas de Galicia no exercicio das súas funcións de fiscalización e control do destino das subvencións, polo concello ou polo IGVS. – Conservar os documentos xustificativos da aplicación dos fondos recibidos incluídos os documentos electrónicos mentres poidan ser obxecto das actuacións de comprobación e control. – Subministrar ao IGVS, logo de requirimento para o efecto, de conformidade co artigo 4.º da Lei 1/2016, do 18 de xaneiro, de transparencia e bo goberno, toda a información necesaria para o cumprimento das obrigas previstas no Título I da citada lei. – As demais que deriven da Resolución do IGVS do 3 de agosto de 2018 e do Real Decreto 106/2018, do 9 de marzo. Artigo 13.–Compatibilidade e incompatibilidade das axudas.1.–Estas axudas son compatíbeis con calquera outra, desta ou doutras administracións, coas limitacións que se establezan nas distintas normativas reguladoras desoutras axudas, sen que se poida superar, en ningún caso, o 100% do orzamento protexible.2.–Non obstante non poderán ser beneficiarias quenes teñan sido perceptores das axudas estatais correspondentes ós Programas de mellora da eficiencia enerxética e sostenibilidade en vivendas, de Fomento da conservación, da mellora da seguridade de utilización e da accesibilidade en vivendas, do fomento do parque de vivenda en alugueiro e de fomento de vivendas para persoas maiores e persoas con discapacidade, todos eles do PEV 2018-2021.–RD 106/2018 do 9 de marzo. Artigo 14.–Normas xerais do procedemento de concesión e modo de iniciación.1.–A iniciación do procedemento realizarase mediante a aprobación das Bases e Convocatoria municipal que ten necesariamente o contido indicado no artigo 23.º.2 da Lei 38/2003, xeral de subvencións.2.–O procedemento de concesión de subvencións tramitaráse en réxime de concorrencia competitiva. A efectos da normativa de aplicación, terá a consideración de concorrencia competitiva o procedemiento mediante o cal a concesión das subvencións realizarase mediante a comparación das solicitudes presentadas, co fin de establecer unha prelación entre as mesmas dacordo cos criterios de valoración previamente fixados na ordenanza municipal, nas bases reguladoras e na convocatoria, e adxudicar, co límite fixado nesta convocatoria dentro do crédito e número de actuacións disponibles, aquelas que teñan obtido maior valoración en aplicación dos citados criterios, e dicir ata esgotar ou ben o número de actuacións ou a contía máxima das axudas.3.–O órgano instructor será á Oficina de Rehabilitación que realizará de oficio cantas actuacións estime necesarias para a determinación, coñecemento e comprobación dos datos en virtude dos que deberá formularse a proposta de resolución, incluíndo unha inspección previa das obras. O órgano instructor realizará un informe.4.–O órgano colexiado que formula a proposta de concesión a partir do informe do órgano instructor, será unha Comisión Avaliadora que estará integrada pola persoa responsable da Oficina de Rehabilitación, o arquitecto/a de urbanismo e o/a concelleiro/a delegado de Urbanismo. Os/as titulares poderán delegar noutra persoa ou persoas a condición de membro da Comisión Avaliadora. O órgano instructor elevará o informe xunto coa proposta de concesión do órgano colexiado á Xunta de Goberno Local, que é o órgano competente para a aprobación provisional municipal que permita continuar o procedemento. A proposta de concesión (enumeración dos beneficiarios finalistas) será remitida a Área Proviscial do IGVS solicitando a cualificación provisional das actuacións.5.–A resolución previa dos expedientes corresponderá polo tanto á Xunta de Goberno Local, trala proposta formulada pola Comisión Avaliadora. Dita resolución recollerá a aprobación da proposta da Comisión Avaliadora a remitir a Área Provincial do IGVS, dacordo co disposto nos artigos sobre o procedemento de cualificación provisional e definitiva da Resolución do 3 de agosto de 2018 do Instituto Galego de Vivenda e Solo.6.–O beneficiario/a da subvención ven obrigado a facilitar toda a información que lle sexa requirida pola Intervención Xeral da Comunidade Autónoma, o Tribunal de Contas e o Consello de Contas no exercicio das súas funcións de fiscalización e control do destino das subvencións.7.–O beneficiario/a da subvención ven obrigado a comunicar as circunstancias que, como consecuencia da alteración das condicións tidas en conta para a concesión da subvención, poderán dar lugar á modificación da resolución.8.–O prazo para acordar a aprobación inicial da/s axuda/s será de seis meses. Transcorrido o citado prazo sen que se notifique a resolución que poña fin ao expediente, o/a interesado/a poderá entender desestimada a petición para os pertinentes efectos. Cos solicitantes que tiveran presentado toda a documentación en prazo, pero non fosen propostos para cualificación provisional poderán formar parte dunha lista de espera para eventuais desestimentos ou renuncias. Artigo 15.–Solicitude oficial de axuda, documentación, lugar e prazo de presentación. As persoas e as entidades interesadas, dentro dos 2 meses seguintes contados dende o día seguinte ó da publicación do extracto desta convocatoria no Boletín Oficial da Provincia da Coruña, deberán dirixir a súa solicitude en impreso oficial normalizado ao Rexistro municipal do concello (no edificio Liceo) ou por calequeira dos medios establecidos no artigo 16.º da Lei 39/2015, xunto coa documentación que se solicite. Esta solicitude está contenida no Anexo a estas bases e tamén facilitarase nas dependencias da Oficina de Rehabilitación e poderá descargarse da páxina web do Concello.1.–Documentación relativa ao/á solicitante. a) Orixinal ou fotocopia DNI/CIF da/do solicitante e de todos os propietarios, de ser o caso, da persoa representante formalmente nomeado. b) Cando se trate de actuacións nos elementos comúns dos edificios en réxime de propiedade horizontal deberá achegarse certificación do/a secretario/a da comunidade de propietarios da acta da reunión na que se designou ao seu presidente/a e da acta na que se recolla o acordo de realización das obras e de estar dacordo con solicitar as axudas. Se non existise comunidade de propietarios legalmente constituída, deberá achegarse un escrito no que conste a conformidade de todos os propietarios coa realización das obras e coa solicitude das axudas. c) Declaración responsable de non se atopar inhabilitado para obter subvencións públicas. d) Declaración responsable de atoparse ao corrente no cumprimento das súas obrigas tributarias, incluíndo as municipais, e fronte á Seguridade Social. En todo caso, antes da proposta de resolución deberá achegar as correspondentes certificacións de cada persoa propietaria de estar ao día coa Axencia Estatal de Administración Tributaria, a Tesourería Xeral da Seguridade Social, a Consellería de Facenda da Xunta de Galicia e a Tesourería municipal de non estar incurso en ningunha das prohibicións para obter a condición de persoa beneficiaria da Lei 38/2003, do 17 de decembro, xeral de subvencións, e da Lei 9/2007, do 13 de xuño. d) Documentación acreditativa dos ingresos dos propietario/s e da/s unidades de convivencia ou familiar no caso en que se poida optar a unha maior cuantía de subvención ou para obter unha maior puntuación na baremación se é o caso. – Fotocopia da declaración conxunta ou das declaracións individuais de todos os membros da unidade familiar do imposto sobre a renda das persoas físicas, referida ao período impositivo inmediatamente anterior ao momento da solicitude das axudas, unha vez vencido o prazo para presentar a declaración do tipo de imposto. – Se non se fixo declaración do IRPF, deberá presentar un certificado da Axencia en que se exprese tal circunstancia e unha fotocopia do libro de familia. Nos casos en que non se poida presentar este certificado de ingresos deberase presentar o certificado de retencións practicadas pola empresa, xunto coa vida laboral ou unha certificación da contía de pensión emitida polo organismo correspondente, cando se trate de xubilados ou pensionistas. – Cando non se poida acreditar os ingresos mediante algún dos documentos referidos nos apartados anteriores, deberá presentarse unha declaración responsable ca contía dos ingresos percibidos e da súa procedencia. A Oficina de Rehabilitación poderá esixir a documentación que considere oportuna en cada caso para acreditar a veracidade de tal declaración. e) Declaración xurada de todas as subvencións solicitadas e concedidas para as actuacións subvencionábeis por esta ordenanza. f) A presentación da solicitude de subvención implica a aceptación das bases e obrigas estabelecidas na presente norma, así como a autorización para acadar os datos en poder das administracións públicas que sexan necesarios para a tramitación da solicitude (certificación expedida polo Tesoureiro municipal que acredite que se encontran ao día nas súas obrigas fiscais do Concello). Deberase acreditar formalmente que os solicitantes non teñen débedas de carácter tributario coas administracións públicas (Facenda da Xunta de Galicia, Axencia Tributaria e Tesourería Xeral da Seguridade Social). 2.–Documentación acreditativa da titularidade do inmóbel. Nos supostos de propiedade ou dereito de uso: documento acreditativo da titularidade do inmóbel ou da/s vivenda/s por parte da/do(s) solicitante(s), certificación do Rexistro da Propiedade, escritura pública de obra nova, escritura pública de compravenda, escritura pública de aceptación ou partición da herdanza, escritura pública de doazón e aceptación, ou sentenza xudicial, segundo corresponda ou calquera outra documentación que acredite suficientemente a titularidade do inmóbel. En vivendas arrendadas contrato de arrendamento e autorización da persoa propietaria do inmóbel para realizar as obras, no caso de que o solicite o/a arrendatario/a. No caso de existir máis dunha persoa propietaria, autorización delas a unha persoa propietaria para a xestión, tramitación e cobro da subvención. Se non existise comunidade de propietarios legalmente constituída, deberá achegarse un escrito no que conste a conformidade de todas as persoas copropietarias coa realización das obras e solicitude de subvención.3.–Documentación relativa ao destino da vivenda no caso de optarse á axuda autonómica. a) Cando o/a solicitante sexa ou vaia ser residente habitual e permanente da vivenda para rehabilitar, deberá achegar: certificado de empadroamento ou declaración responsable de destinar a vivenda á súa residencia habitual e permanente polo menos durante un período de cinco anos dende a aprobación definitiva das axudas solicitadas. En todo caso, antes da proposta de resolución deberá achegar o correspondente volante de empadroamento, sen prexuízo de poder autorizar ao Concello de Betanzos a obter os citados datos de residencia. b) Cando o/a solicitante non habite na vivenda para rehabilitar: compromiso escrito de destinar a vivenda a residencia familiar habitual e permanente de terceiras persoas cando menos, por cinco anos contados dende a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e da data de resolución de concesión ou pagamento da axuda, segundo establezan as bases reguladoras e convocatoria aprobadas polo concello. deberá achegarse, ademais do estabelecido anteriormente, fotocopia do contrato de arrendamento.4.–Documentación relativa ás actuacións a realizar. a) Autorizacións sectoriais preceptivas, comunicación previa ou licenza das obras ou documentación xustificativa da presentación da correspondente solicitude para obtelas. b) Proxecto da obra ou memoria técnica. Presentarase a documentación necesaria segundo a normativa sobre edificación e urbanística. Redactaráse o proxecto para a obtención da licenza de obras por técnico cualificado, e se é o caso designarase a dirección facultativa. c) Orzamento das obras detallado por unidades de obras e agrupado por capítulos con medicións e prezo. Según o artigo 31.º da LGS, cando o importe do gasto subvencionable supere as contías establecidas na LCSP para os contratos menores, presentaránse como mínimo, tres ofertas de diferentes provedores, con carácter previo á contratación do compromiso para a obra, a prestación do servizo ou a entrega do ben, agás que polas súas especiais características non exista no mercado suficiente número de entidades que as realicen, presten ou subministren, ou agás que o gasto se realizase con anterioridade á solicitude de subvención. Orzamentos de execución de obra desagregados por capítulos, das empresas, dos técnicos e de ser o caso da dirección de seguridade. O orzamento deberá ir firmado polo promotor e o constructor ou poderá ser tamén o orzamento do proxecto técnico presentado. A presentación da solicitude de subvención levará consigo a autorización do solicitante para que o órgano contratante obteña de forma directa a acreditación de tales circunstancias. A comprobación da existencia de datos non axustados á realidade, tanto na solicitude coma na documentación que a acompaña, poderá comportar a denegación da subvención solicitada. Artigo 16.–Procedemento de cualificación provisional das actuacións.1.–O concello, no marco desta convocatoria de axudas, revisará as solicitudes e a documentación presentada. Se as solicitudes non reunen os requisitos esixidos na norma da convocatoria, o órgano competente requerirá ao interesado para que a subsane no prazo máximo e improrrogable de 10 días, indicándolle que se non o fixera teráselle por desistido da sua solicitude, previa resolución denegatoria que terá que ser ditada dacordo coa Lei de Procedemento administrativo común. Daqueles expedientes que cumpran os requisitos, logo de realizar unha visita de inspección previa e os informes que sexan necesarios, remitirán unha proposta de cualificación provisional á correspondente área provincial do IGVS, que conterá a identificación da persoa ou entidade solicitante, o tipo de actuación, o orzamento protexido e o prazo de execución das actuacións. A esta proposta deberá xuntarse unha certificación municipal do cumprimento dos requisitos exixidos polo Real decreto 106/2018, do 9 de marzo, referida ás actuacións, aos edificios, ás vivendas, así como ás persoas ou entidades beneficiarias.2.–A persoa titular da correspondente xefatura territorial do IGVS ditará unha resolución sobre a cualificación provisional, que conterá a identificación da persoa solicitante e describirá o tipo de actuación, o número de vivendas e locais que comprenda a actuación, o seu orzamento protexido e o prazo de execución e de comunicación do remate das obras.3.–Serán causas de denegación da cualificación provisional, ademais das que poida sinalar o concello, as seguintes: a) Que a actuación prevista non se atope entre as actuacións de rehabilitación acollidas neste programa. b) Que a actuación non se axuste ás determinacións do Real decreto 106/2018, do 9 de marzo, ou ao acordo específico asinado co Ministerio de Fomento.4.–O prazo para ditar e notificar a resolución sobre a cualificación provisional será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación provisional. Transcorrido o dito prazo sen que se notifique a resolución expresa, esta entenderase denegada.5.–Contra a resolución que sobre a cualificación provisional diten as xefaturas territoriais do IGVS poderase interpor un recurso de alzada ante a persoa titular da Presidencia do IGVS no prazo dun (1) mes, contado a partir do día seguinte ao da súa notificación. No caso de que o Instituto Galego de Vivenda e Solo rexeitase algunha das actuacións remitidos polo Concello, procederase a elevar nova proposta a favor do solicitante seguinte por orde de puntuación da listaxe de reserva. Artigo 17.–Modificación e variación. Toda alteración das condicións consideradas para a concesión dunha subvención e en todo caso, a obtención concorrente de subvencións ou axudas outorgadas por outras Administracións ou entidades públicas ou privadas para a mesma actividade, poderá dar lugar á modificación da concesión ou, no seu caso, á anulación desta. As persoas beneficiarias queda obrigadas a comunicar calquera eventualidade que altere ou dificulte o desenvolvemento da actividade subvencionada, co fin de que, se se estima da suficiente importancia, poida procederse á modificación tanto do contido e contía do programa subvencionado, como da súa forma e prazos de execución e xustificación dos correspondentes gastos. Estas solicitudes de modificación deberán estar suficientemente motivadas e formularse con carácter inmediato á aparición das circunstancias que a xustifiquen e, en todo caso, con anterioridade ao momento en que finalice o prazo de execución da actividade subvencionada. Artigo 18.–Contratación das obras. Os/as solicitantes poderán contratar as obras coas empresas de construción que posúan o correspondente documento de cualificación empresarial e cos profesionais competentes que consideren máis oportuno. Deberá constar na Oficina de Rehabilitación o orzamento de execución definitivo, asinado polas partes. Artigo 19.–Inicio das obras. O/a solicitante promotor das obras comunicaralle con antelación á Oficina de Rehabilitación a data do comezo das obras no caso que estas non tivesen comenzado no momento da convocatoria das axudas. Artigo 20.–Execución das obras.1.–As obras deberán executarse no prazo máximo establecido no acordo de cualificación provisional das axudas.2.–As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas e para a obtención da preceptiva licenza municipal ou para o sometemento ao réxime de intervención municipal de comunicación previa, non admitíndose máis modificacións na súa execución que as autorizadas pola Oficina de Rehabilitación e que, en todo caso, deberán estar amparadas pola correspondente licenza ou, de ser o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas.3.–A Oficina de Rehabilitación prestará o seu asesoramento técnico na execución das obras e poderá, en todo o caso, supervisar de oficio as obras sempre que o considere oportuno, co obxecto de comprobar o cumprimento das condicións ás que estean sometidas en virtude das axudas concedidas. Artigo 21.–Remate das obras e xustificación do gasto. Finalizadas as obras, as persoas beneficiarias deberán comunicarlle á Oficina de Rehabilitación a data de remate das mesmas para continuar coa tramitación e a aprobación definitiva da axuda. Os servizos técnicos da Oficina de Rehabilitación redactarán o correspondente informe no que se fará constar, cando menos, as datas de inicio e finalización das obras e o seu custo final, así como o cumprimento das condicións ás que estean sometidas as actuacións. Como trámite previo a e á obtención da Cualificación definitiva para a actuación, o solicitante deberá presentar no Rexistro Xeral do Concello de Betanzos a documentación que a continuación se relaciona, en orixinal ou copia compulsada: a) Comunicación final das obras. Declaración expresa por parte do beneficiario de que o proxecto foi executado conforme o indicado na solicitude ou polo técnico director das obras (en caso de obras maiores) a través da certificación final das obras. De existir modificacións no proxecto, achegarase un informe técnico ou documento cos datos e incidencias máis significativas ocorridas durante a execución. Neste caso, previo ao momento da realización de modificacións sobre o contido no proxecto, deberanse comunicar á Oficina de Rehabilitación os cambios desexados e dispor dos títulos habilitantes necesarios. En obras que precisen licenza de primeira ocupación, o outorgamento desta será imprescindíbel para continuar co trámite de aprobación definitiva das axudas. b) Facturas orixinais pola totalidade das obras realizadas subvencionables e xustificantes de pagamento. O solicitante achegará a seguinte documentación xustificativa do gasto: 1. Unha relación clasificada dos gastos e investimentos da actividade (actuación), con identificación do acredor e do documento, o seu importe, data de emisión e data de pagamento, indicando, se é o caso, as desviacións acaecidas sobre o orzamento subvencionado.2. As facturas, ou documentos de valor probatorio equivalente no tráfico xurídico mercantil ou con eficacia administrativa incorporados na relación a que se fai referencia no parágrafo anterior, emitidas polos provedores en relación coa actuación subvencionada.3. As facturas deberán cumprir os requisitos establecidos no Regulamento polo que se regulan as obrigas de facturación, aprobado polo Real Decreto 1619/2012 de 30 de noviembre, por el que se aprueba el Reglamento por el que se regulan as obrigas de facturación.4. Para cada un dos documentos xustificativos de gasto: transferencias bancarias, certificacións bancarias ou extractos bancarios, nos cales deberán estar claramente identificados o receptor e o emisor do pagamento.5. Non se admitirán como xustificantes os documentos acreditativos de pagamentos en metálico nin os obtidos a través da internet se non están validados pola entidade bancaria ou non dispoñen de códigos para a súa verificación por terceiros na sede electrónica da dita entidade c) Certificación de fin de obra expedida polo técnico responsable, no caso de que fose preceptivo. d) No caso de ser necesario achegar outra documentación administrativa e técnica final, como: Licenza de Primeira Ocupación, Boletíns de instalacións, certificado técnico de modificación das condicións do Informe de Avaliación de Edificios. e) Declaración complementaria do conxunto das axudas solicitadas para as mesmas actuacións subvencionadas, tanto as aprobadas ou concedidas, como as pendentes de resolución, das distintas administracións públicas ou calquera dos seus organismos, entes públicos ou privados, nacionais ou internacionais. Os órganos competentes do Concello de Betanzos poderán solicitar as aclaracións ou informes relativos á xustificación do investimento que consideren convenientes. No caso de que non fosen remitidos polo beneficiario dentro do prazo que se sinale, poderá entenderse que renuncia á subvención. Ademáis presentarase: f) Certificación bancaria do número de conta ao seu nome. g) Documentación xustificativa de estar ao corrente das obrigas fiscais co Concello de Betanzos, de non ter débedas coa Seguridade Social e de estar ao corrente nas obrigas tributarias coa Administración do Estado e coa Facenda autonómica. h) Fotografías en cor da fachada do edificio e das zonas que se rehabilitaron (poderán ser realizadas pola oficina de Rehabilitación). i) Fotografía en cor do cartel exterior coa imaxe corporativa do Plan de Vivenda e do Ministerio de Fomento, da Consellería de Medio Ambente, Territorio e Vivenda e do Concello de Betanzos. j) De ser o caso certificado de empadroamento de cada un dos propietarios das vivendas obxecto de rehabilitación ou autorización para obtelo ao Concello de Betanzos. k) De ser o caso Contrato de arrendamento. O persoal técnico da oficina municipal de rehabilitación da área, unha vez vista a documentación, emitirá un informe respecto da correcta execución das obras, e procederá á comprobación das correspondentes facturas e documentos bancarios polo importe total delas, segundo o orzamento protexible. No suposto de informe desfavorábel procederase á apertura dun trámite de audiencia a favor da persoa interesada por un prazo non inferior a dez (10) días nin superior a quince (15) días, segundo a Lei 39/2015 do Procedemento Administrativo Común, a fin de que este compareza no expediente e alegue canto no seu dereito proceda. Transcorrido o devandito prazo procederase á resolución definitiva que corresponda tralo informe do/a técnico/a municipal competente na materia. Artigo 22.–Aprobación e cualificación definitiva. Pago das axudas.1. As persoas ou entidades promotoras das actuacións, dentro do prazo fixado na resolución de cualificación provisional (salvo prórrogas formalmente concedidas), comunicarán o seu remate a oficina de rehabilitación do concello, que deberá proceder a realizar as seguintes comprobacións: a) Que as actuacións foron executadas dentro dos prazos e coas exixencias establecidas na resolución de cualificación provisional. b) Que para a súa execución se contou con todas as autorizacións necesarias. c) Que o pagamento efectivo das facturas e os documentos bancarios de pagamento das anteditas actuacións foron realizados polas persoas ou polas entidades beneficiarias que figuraban na resolución de cualificación provisional.2. Logo de realizar as comprobacións sinaladas no punto anterior, o concello, a través da oficina de rehabilitación elaborará unha proposta de cualificación definitiva, que conterá a identificación da persoa ou da entidade beneficiaria, o tipo de actuación, o orzamento xustificado e a proposta de subvención final que se vai aboar. A esta proposta de cualificación definitiva, que remitirán á área provincial do IGVS na Coruña, deberá xuntarse unha certificación do concello do cumprimento dos requisitos establecidos no Real decreto 106/2018, do 9 de marzo, da resolución do 3 de agosto do IGVS e na correspondente resolución de cualificación provisional, relativos tanto á actuación como á persoas e entidade beneficiaria. A xefatura territorial do IGVS na Coruña, logo das comprobacións que consideren oportunas, resolverán sobre a cualificación definitiva. Na resolución pola que se concede a cualificación definitiva constará o tipo de actuación realizada, o número de vivendas e locais que comprenda a actuación e o importe do orzamento protexible. O prazo para ditar e notificar a resolución sobre a cualificación definitiva será de dous meses, contados a partir do día seguinte ao da entrada na correspondente área provincial do IGVS da proposta municipal de cualificación definitiva. Transcorrido o dito prazo sen que se notifique a resolución expresa, esta entenderase denegada. Contra a resolución que sobre a cualificación definitiva diten as xefaturas territoriais do IGVS poderase interpor un recurso de alzada ante a persoa titular da Presidencia do IGVS, no prazo dun (1) mes, contado a partir do día seguinte ao da súa notificación. A cualificación definitiva supón a xustificación da execución de todas as actuacións cualificadas. A certificación municipal que se acompaña á proposta de cualificación definitiva constituirá a memoria económica xustificativa do custo da actividade exixida no artigo 48.2 do regulamento da Lei 9/2007, do 13 de xuño. Logo de examinar os datos remitidos por cada concello, a área provincial do IGVS na Coruña formulará a xustificación da aplicación dos fondos previstos no acordo específico asinado co Concello de Betanzos. O concello aboará as subvencións ás persoas e as entidades beneficiarias e xustificarán os pagamentos realizados, tanto respecto das subvencións estatais, para a súa comunicación ao Ministerio de Fomento, como das subvencións autonómicas. Estas xustificacións deberán realizarse á área provincial do IGVS da Coruña nun prazo dun (1) mes, contado a partir do día seguinte ao que se tivesen realizado os oportunos pagamentos. O concello procederá á minoración do importe da subvención concedida cando o orzamento xustificado teña unha contía inferior ao orzamento que serviu de base para a resolución de concesión e sempre e cando se acredite que a actuación concreta está totalmente executada. O concello procederá ao pagamento das axudas tralo ingreso ó Concello das axudas que obtivesen a cualificación definitiva do Instituto Galego de Vivenda e Solo. Artigo 23.–Causas de denegación e perda das axudas. Serán causas de denegación da cualificación definitiva, ademais das que poida sinalar o Concello, as seguintes: a) Non executar as obras de conformidade co previsto na resolución de cualificación provisional, executalas parcialmente ou executar obras distintas das previstas na citada resolución de cualificación provisional. b) Non executar as obras de conformidade coa licenza de obras ou non cumprir as condicións recollidas nela, ou coa comunicación previa no caso de que a actuación non estivese sometida a licenza. c) Incumprir o prazo de execución previsto na resolución de cualificación provisional. h) O impedimento ou obstaculización do acceso ás obras aos técnicos da Oficina de Rehabilitación ou os adscritos ao programa por parte do promotor ou do contratista ou da propiedade. d) Incumprir calquera dos requisitos previstos no Real decreto 106/2018, do 9 de marzo, nesta resolución e no correspondente acordo específico, para obter a condición de persoa ou entidade beneficiaria. Artigo 24.–Aceptación, renuncia ou desistimiento. Sen prexuízo dos recursos que procedan contra a resolución, notificada a resolución polo órgano competente, os beneficiarios disporán dun prazo de dez (10) días, contados desde a súa notificación, para a súa aceptación. Transcorrido este prazo sen que se teña producido manifestación expresa, entenderase tacitamente aceptada. A renuncia á subvención poderá facerse por calqueira medio que permita a súa constancia, de acordo co disposto no artigo 94 da Lei 39/2015, do 1 de outubro, do procedemento administrativo común das administracións públicas. En todo caso, a renuncia á subvención requirirá o acordo dos propietarios ou da xunta de propietarios, segundo corresponda. O interesado podrá desistir da sua solicitude antes da cualificación provisional da actuación, segundo a Lei 39/2015, do 1 de outubro, do procedemento administrativo común das administracións públicas, tamén por calqueira medio que permita a súa constancia. Artigo 25.–Reintegro das subvencións. Ademais das previstas no artigo 33 da Lei 9/2007, do 13 de xuño, serán causas de reintegro as seguintes: 1.–O incumprimento ou falsidade nas condicións requiridas para o outorgamento da subvención, que comportará, así mesmo, o incremento do reintegro da subvención percibida con xuro legal correspondente desde o seu pagamento, máis un 25%, segundo establece o artigo 34 da Lei 9/2007, do 13 de xuño, salvo a Lei de orzamento do Estado estableza outro diferente.2.–Procederá o reintegro das cantidades percibidas e a esixencia do interese de demora correspondente desde o momento do pagamento da subvención até a data na que se acorde a procedencia do reintegro, nos casos e co procedemento que se estabelecen nos artigos 37 e ss. da Lei 38/2003, xeral de subvencións.3.–Por infracción urbanística: A comisión dunha infracción urbanística tipificada como grave ou moi grave nos inmóbeis obxecto das axudas por parte dos seus beneficiarios/as, no prazo de cinco anos dende a súa aprobación definitiva, determinará a obriga de devolver o importe das subvencións percibidas cos intereses que correspondan, sen prexuízo das sancións que se lles puidesen impor.4.–Pola execución de obras de calquera tipo sen contar coa preceptiva licenza, ou estar amparadas pola correspondente comunicación previa, no prazo de cinco anos dende a aprobación definitiva das axudas.5.–A non comunicación ao órgano instrutor de calquera modificación substancial das condicións que motivaron o recoñecemento da subvención que poida determinar a perda sobrevida do dereito á axuda. Artigo 26.–Responsabilidades e réxime sancionador.1. As persoas beneficiarias das subvencións outorgadas, virán obrigadas a: a) Realizar a actividade que fundamente a concesión da subvención nos prazos sinalados nas presentes bases. b) Someterse ás actuacións de comprobación e seguimento da aplicación da subvención do Concello polos medios que este estime oportunos. c) Facilitar canta información lle sexa requirida polos diferentes servizos do Concello. d) Cumprir os prazos das distintas actuacións que se estabelecen nas presentes bases.2. As persoas beneficiarias das subvencións quedarán sometidas ás responsabilidades e ao réxime sancionador que sobre infracción administrativa na materia estabelece a Lei 38/2003, de 17 de novembro, xeral de subvencións, Lei 9/2007, do 13 de xuño, de subvencións de Galicia e a Ordenanza xeral de subvencións do Concello de Pontevedra. Artigo 27.–Cambios de titularidade.1.–Só se poderá autorizar o cambio de titularidade da persoa beneficiaria da subvención logo da solicitude por escrito das persoas interesadas, unha vez recaída a resolución de concesión da subvención e sempre que a persoa que solicitou inicialmente a subvención a aceptara, e a que pretenda ser nova titular cumpra os requisitos esixidos para acceder ás axudas e exista conformidade entre as partes interesadas para que o cambio se produza. A que pretenda ser nova titular subrogarase nos compromisos adquiridos pola anterior, de modo que o incumprimento dun dos requisitos orixinará a desestimación do cambio de titularidade.2.–A solicitude achegará, segundo proceda, os documentos xustificativos da personalidade e dos motivos polos que se solicita o cambio, como falecemento, compravenda, transformacións de sociedades, alugamento ou outras causas, así como conformidade entre as partes, declaración de expresa responsabilidade sobre o cumprimento dos requisitos esixidos para acceder ás axudas e subrogación nos compromisos da anterior titular.3.–En todos os casos de representación legal, achegarase copia compulsada do poder acreditativo correspondente. Artigo 28.–Interpretación. Calquera dúbida que puidera xurdir en torno á interpretación destas bases e convocatoria será resolta pola Comisión Avaliadora. Artigo 29.–Publicidade da Convocatoria e Base de Datos Nacional de Suvencións. En cumprimento do disposto no artigo 20 da Lei 38/2003, do 17 de novembro, xeral de subvencións, o texto da convocatoria e a información requirida no ordinal oitavo do devandito artigo será comunicado á Base de datos nacional de subvencións (BDNS). A BDNS dará traslado ao Diario Oficial correspondente do extracto da convocatoria, para a sua publicación. Os Requisitos de publicidade cumpriranse según o Acordo Bilateral asinado o 26-10-2018. Publicarase a presente Convocatoria municipal no BOP da Coruña, e daráse a máxima repercusión posible da mesma. Todas as obras subvencionadas deberán incluír de forma visíbel a imaxe corporativa do Plan Estatal de vivenda e rehabilitación e do Ministerio de Fomento, da Consellería de medio ambiente, Infraestruturas e Vivenda e do Concello de Betanzos, para o que será necesario a colocación de carteis exteriores conforme ao establecido polo órgano correspondente da Comunidade Autónoma. Ditos carteis serán sufragados e entregados polo Concello de Betanzos. Artigo 30.–Publicidade das subvencións concedidas. A concesión de subvencións será publicada no taboleiro de anuncios do Concello de Betanzos, así como na páxina web do Concello, http://concello.betanzos.es/. Aquelas para as que o seu outorgamento e contía individual sexa superior a 3.000 € publicaranse tamén no BOP. Artigo 31.–Información básica sobre protección de datos de carácter persoal. Os datos persoais recadados neste procedemento serán tratados na súa condición de responsable polo Concello de Betanzos, coas finalidades de levar a cabo a tramitación administrativa que derive da xestión deste procedemento e a actualización da información e contidos da carpeta cidadá. O tratamento dos datos baséase no cumprimento dunha misión de interese público ou no exercicio de poderes públicos. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou para que os cidadáns poidan acceder de forma integral á información relativa a unha materia. Co fin de darlle a publicidade exixida ao procedemento, os datos identificativos das persoas interesadas serán publicados conforme o descrito na presente norma reguladora. As persoas interesadas poderán acceder, rectificar e suprimir os seus datos, así como exercer outros dereitos ou retirar o seu consentimento, a través da sede electrónica da Xunta de Galicia ou, presencialmente, nos lugares e rexistros establecidos na normativa reguladora do procedemento administrativo común, segundo se explicita na información. Artigo 32.–Número de actuacións e coantías da actual convocatoria. Na actual convocatoria o número máximo de actuacións será 30 para rehabilitación e 1 actuación de renovación. O orzamento para a actual convocatoria (FASE 11.ª_ ano 2019) é: Disposición derradeira Estas bases entrarán en vigor o día seguinte ao da súa publicación, no Boletín Oficial da Provincia, trala tramitación regulamentariamente establecida.” SEGUNDO.–Ordear a continuación do procedemento e posterior envío a BDNS do texto das Bases e convocatoria e publicación no BOP. TERCEIRO.–Darlle a máxima publicidade a Convocatoria tanto na páxina web do Concello como na prensa unha vez que sea publicada na BDNS e no BOP. Anexo I.–Solicitudes (I-Vivenda-II-Edificio e III-Edificio) Anexo II.–Delimitación zona ARI. Betanzos, 8 de abril do 2019. A alcaldesa O secretario en réxime de acumulación (Resol. DXAL de 4/10/2018) (Asinado aos efectos do art.3.2 do RD 128/18, do 16 marzo) María Barral Varela Rafael J. del Barrio Berbel Anexo I.–Solicitudes Anexo 2_Delimitación Zona ARI Casco Histórico e Barrio da Ribeira Barrio de Nosa Señora do Camiño Barrio da Magdalena